Hudson (flume)

Hudson (o Hudson River en anglés) es un flume dels Estats Units. De 507 km de long,  s'escola principalament dans l'Estat de Nòva York e forma per part la frontièra entre los Estats de Nòva York e de Nòva Jersei. Lo nom del flume ven de Henry Hudson, un navegator anglés que, pel compte de las Províncias Unidas e especialament de la Companhiá neerlandesa de las Índias orientalas (Vereenigde Oost-Indische Compagnie o VOC), explorèt lo flume en 1609. Pasmens, lo primièr europèu que l'observèt foguèt l'Italian Giovanni da Verrazzano en 1524. 
Lo flume èra nomenat Muh-he-kun-ne-tuk, lo Grand Mohegan, pels iroqueses, e conegut coma Muhheakantuck ("flume que raja per dos camins") pels lenapes, tribú qu'abitava las doas ribas de la part bassa del flume, dins l'actuala Nòva Jersei e l'illa de Manhattan.

Se la font comunament admesa del flume es situada al lac Tear of the Clouds dins lo pargue Adirondack a una altitud de 1 317 m, la font pus alunhada del flume Hudson, coma o mòstran las mapas USGS pus detalhadas, es la "ribièra Opalescent" sul penjal oèst del mont Little Marcy al nòrd del lac Tear of the Clouds. 
Categoria:Aiga de l'Estat de Nòva York
Categoria:Aiga de Nòva Jersei